*Lehdistötiedote*

### Yhteystiedot:

### Annie Leisma

Technical Publicity Ltd, Honeywell Safety Productsin puolesta

+44 (0)1582 390984

aleisma@technical-group.com

**Viite:** HSP005723

**KEVYT JA JOUSTAVA PUTOAMISSUOJA TUO TURVAA KORKEALLA TYÖSKENTELYYN**

**ROISSY, Ranska, 31. maaliskuuta 2016 —** Honeywell **(NYSE: HON)** on tuonut tänään markkinoille Miller TurboLiteTM Edgen – uuden kevyen ja erittäin kestävän, itsekelautuvan turvatarraimen (SRL), joka vain yhden kilon painoisena on kevyin markkinoilla oleva kahden metrin Edge SRL -tuote. Uusi putoamissuojainjärjestelmä, joka on 15 prosenttia kevyempi kuin muut siihen lähinnä verrattavissa olevat tuotteet, tarjoaa rakennus-, ylläpito-, laitos- sekä öljy- ja kaasualan henkilöstölle entistä miellyttävämmät työskentelyolot, enemmän liikkumavapautta ja välittömän pysäytyksen putoamistapauksessa.

”Olemme havainneet, että nyt on entistä suurempi tarve kevyille, reunatestatuille ja vaatimukset täyttäville SRL-tuotteille, jotka auttavat vaativissa olosuhteissa ja ympäristöissä työskenteleviä tuntemaan olonsa turvalliseksi ja luottavaiseksi putoamisen pysäyttävien laitteidensa kanssa ”, totesi Honeywell Safety Productsin EMEA-alueen putoamissuojaratkaisujen tuotepäällikkö Corentin Barbieux. ”Tämä turvatarrain on suunniteltu yksinkertaiseksi ratkaisuksi suojaamaan kaikenlaisissa korkealla tehtävissä töissä, mukaan lukien työt joissa suojaimen kiinnitys on jalkojen tasolla.”

Miller TurboLite Edge on reunatestattu ja sertifioitu soveltumaan 140 kilon painoon asti materiaalina käytetyn erittäin kestävän, vahvistetun nauhakudoksen ansiosta. Turvatarrain on myös hyväksytty kiinnitettäväksi jalkatasolla (FF2) suojaamaan työntekijöitä, joilla on riski pudota reunan yli, mutta ei mahdollisuutta käyttää korkeammalla olevaa kiinnityspistettä (FF1 tai FF0). Turvatarraimessa on pikalukitusmekanismi lyhyttä putoamisen pysäyttävää etäisyyttä varten. Tämä on erityisen tärkeää, kun vapaatila alapuolella on pieni.

Muita ainutlaatuisia ominaisuuksia ovat kaksi leikaria, joista toinen on ulkokuoressa ja toinen integroituna alumiiniseen kiinnityselimeen tuoden käyttäjälle liikkumavapautta. Leikarit estävät hihnaa kiertymästä, mikä poistaa laitteen kelautumisen jumiutumisriskin sen ollessa kytkettynä.

Kierrettävän karabiinilukon ansiosta itsekelautuva turvatarrain on nopea ja helppo kiinnittää valjaisiin. Hihnassa olevan hyvin näkyvän putoamisenilmaisimen ansiosta, käyttäjän ja turvallisuusvastaavan on helppo huomata, kun laite on altistunut putoamiselle.

Miller TurboLiteEdge on sertifioitu EN360:2002-standardin mukaisesti, ja se on testien VG11.060:n (reuna), VG11.062:n (140 kg) ja VG11.085:n (FF2) vaatimusten mukainen.

Honeywell Industrial Safety on maailman johtava [henkilökohtaisten turvavarusteiden](http://www.honeywellsafety.com/) (PPE) toimittaja. Lisätietoja yhtiöstä on osoitteessa <http://www.honeywellsafety.com/Nordic>.

**Tietoja Honeywell Industrial Safetysta**

Honeywell Industrial Safety (HIS), joka on osa Honeywell Automation and Control Solutionsia, auttaa organisaatioita hallitsemaan työpaikan turvallisuutta. HIS tarjoaa markkinoiden kattavimman valikoiman työturvallisuustuotteita: silmä/kasvon, kuulon ja päätä suojaavia henkilökohtaisia henkilönsuojaimia, putoamissuojaimia, hengityssuojaimia, ohjelmistoja, ensivaiheen pelastustyöntekijöiden varusteita sekä myrkyllisten ja palavien kaasujen valvontalaitteita. Nämä kaikki suojaavat työntekijöiden henkeä, missä tahansa he altistuvatkin riskille — ja samalla ne turvaavat myös yhtiöiden toiminnan. Honeywell Industrial Safety vie turvallisuuden seuraavalle tasolle siirtymällä yksittäisratkaisuista yhdistettyihin ratkaisuihin. Olipa kyseessä kaasunmittauksessa päälle puettavat valvontalaitteet ja henkilökohtaiset turvavarusteet tai kannettavat ja kiinteät laitteet, tuotteemme auttavat asiakkaitamme yhdistetyn, reaaliaikaisen turvallisuustiedon ansiosta vastaamaan turvallisuusuhkiin, hallitsemaan liiketoimintaansa ja parantamaan tuottavuuttaan. HIS auttaa asiakkaita tekemään entistä parempia päätöksiä yhdistämällä asiakkaiden toimintojen anturit, jolloin saadaan reaaliaikainen ja tarkka kuva turvallisuudesta koko ajan.

Honeywell ([www.honeywell.com](http://www.honeywell.com/)) on Fortune 100 -ryhmään kuuluva monipuolisten teknisten innovaatioiden kehittäjä ja valmistuksen markkinajohtaja, joka palvelee kaikkialla maailmassa toimivia asiakkaitaan erilaisilla ilmailu- ja avaruusalan tuotteilla ja palveluilla. Lisäksi Honeywell toimittaa valvontajärjestelmiä rakennuksiin, koteihin ja teollisuuteen sekä valmistaa turboahtimia ja suorituskykyä edistäviä materiaaleja. Lisätietoja Honeywellistä ja yhtiön tuotteista on osoitteessa [www.honeywellnow.com](http://www.honeywellnow.com/)

# # #